***Гражданинга “коррупциягә каршы ничек көрәшергә” белешмәлеге***

Коррупция төшенчәсе, социаль-хокукый күренеш буларак, дәүләт чиновникларының, вазыйфаи затларның, шулай ук гомумән алганда иҗтимагый һәм сәяси эшлеклеләрнең акчага сатылуларын аңлата. *(Чит телләр сүзлеге. М.,1954, 369 бит )*

Коррупциягә каршы көрәш турында” 25.12.2008 ел, № 273-ФЗ Федераль закон нигезендә, коррупциянең рәсми аңлатмасы түбәндәгечә бирелә: **Коррупция:**

а) физик затның хезмәт вазыйфасыннан үзенә файда алу ниятеннән файдалануы, ришвәт бирүе, ришвәт алуы, вәкаләтләреннән үзенә файда алу ниятеннән файдалануы, коммерциячел сатылуы яки, акча, кыйммәтле әйберләр, башка төрле милек яки мөлкәти характердагы хезмәт күрсәтүләр, үзенә яки өченче затларга башка мөлкәти хокуклар алу рәвешендә, үзенә файда алу максатыннан чыгып, җәмгыять һәм дәүләтнең законлы мәнфәгатьләренә каршы килеп, үзенең вазыйфаи хәленнән файдалануы яки әлеге затка башка физик затларның шундый файда китерүе;

б) юридик зат исеменнән яки аның мәнфәгатьләрендә бу пунктның "а" пунктчасында күрсәтелгән гамәлләр кылу;

*( «Коррупциягә каршы көрәш турында» Федераль законның 1 статьясындагы 1п. )*

**Коррупция:** дәүләт вазыйфалары биләүче, шулай ук дәүләти гражданлык хезмәте яки муниципаль хезмәт вазыйфалары биләүче затларның үзләренең вазыйфаи вәкаләтләреннән һәм алар белән бәйле мөмкинлекләреннән файдаланып, үз мәнфәгатьләрендә, шулай ук башка затлар мәнфәгатьләрендә шәхсән үзләре яки арадашчылары аша мөлкәти файда кабул итеп алуы яки файда алуы, шулай ук әлеге затларның, бу байлыкларны һәм өстенлекләрне хокукка каршы гамәлләр белән физик затлар һәм юридик затлар тапшырсын өчен, аларга сатылу.

*( «Татарстан Республикасында коррупциягә каршы көрәш турында» 4 май, 2006 ел, N 34-ТРЗ Татарстан Республикасы Законының 1 статьясындагы 1п.).*

**Коррупцион хокук бозу**: гамәлдәге хокукый актлар нигезендә гражданлык-хокукый, дисциплинар җаваплылык, административ яки җинаять җаваплылыгы каралган, коррупцион билгеләргә ия булган гамәл

*( «Татарстан Республикасында коррупциягә каршы көрәш турында» Татарстан Республикасы Законының 1 статьясындагы 2 п.).*

Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Коррупцион хокук бозулар төрләре**

***Коррупцион хокук бозулар классификациясе “Татарстан Республикасында коррупциягә каршы көрәш турында” Татарстан Республикасы Законында бирелә***

**Дисциплинар коррупцион гамәлләр** – коррупцион билгеләргә ия булган, әмма җинаять булып тормаган, административ җаваплылык билгеләнмәгән хокук бозулар

**Коррупцион җинаятьләр** – Россия Федерациясе Җинаять кодексының тиешле статьяларында күздә тотылган, “Татарстан Республикасында коррупциягә каршы көрәш турында” Татарстан Республикасы Законының 1 статьясындагы 1 пунктында күздә тотылган коррупцион билгеләре булган җәмгыять өчен куркыныч гамәлләр.

**Коррупцион җинаятьләр белән бәйле җинаятьләр –** Россия Федерациясе Җинаять кодексы статьяларында күздә тотылган, коррупцион гамәлләр кылуда гаепле дип танылырга мөмкин булган затлар катнашында кылынган җәмгыять өчен куркыныч тудырырдай теләсә кайсы гамәлләр.

*(«Татарстан Республикасында коррупциягә каршы көрәш турында» Татарстан Республикасы Законының 5 статьясындагы 2 өлеше).*

***Төп коррупцион җинаятьләргә: вазыйфаи вәкаләтләрдән һәм башка вәкаләтләрдән үзеңә файда алу ниятеннән файдалану; ришвәт алу һәм бирү; хезмәт урынында ялган ясау керә.***

***Коррупцион җинаятьләр төшенчәсен киңрәк аңлатканда, мондый характердагы җинаять җаваплылыгы төрләренә кертеп була: законлы эшмәкәрлеккә яки башка төрле эшчәнлеккә комачаулау; эшмәкәрлек эшчәнлегендә законсыз катнашу; җир белән законсыз алыш-бирешләрне теркәү; ришвәткә яки коммерциячел сатылуга котырту.***

Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Вәкаләтләрдән үзеңә файда алу ниятеннән файдалану нәрсә ул?**

**Россия Федерациясе Җинаять кодексында вәкаләтләрдән үзеңә файда алу ниятеннән файдалану (201 статья), хосусый нотариуслар һәм аудиторларның үзләренә файда алу ниятеннән вәкаләтләреннән файдалану (202 статья) һәм вазыйфаи вәкаләтләрдән үзеңә файда алу ниятеннән файдалану (285 статья) белән бәйле җинаятьләрнең берничә төре күздә тотылган. 286 статьяда вазыйфаи вәкаләтләрне арттырып җибәрү турында әйтелгән.**

**Вазыйфаи вәкаләтләрдән үзеңә файда алу ниятеннән файдалану –** Россия Федерациясе Җинаять кодексының 285 статьясы нигезендә җаваплылык күздә тотылган коррупцион җинаять. Әлеге җинаятьнең асылы вазыйфаи затның хезмәт мәнфәгатьләренә каршы килеп үзенең хезмәт вәкаләтләреннән файдалануыннан – әлеге гамәл үзенә файда алудан яки шәхси кызыксынуыннан чыгып кылынган һәм гражданнарның яки оешмаларның хокукларын һәм законлы мәнфәгатьләрен яисә җәмгыятьнең һәм дәүләтнең закон нигезендә сакланыла торган мәнфәгатьләрен җитди бозуга китергән очракта – гыйбарәт.

**Вәкаләтләрдән үзеңә файда алу ниятеннән файдалану –** Россия Федерациясе Җинаять кодексының 201 статьясы нигезендә җаваплылык күздә тотылган коррупцион җинаять. Әлеге җинаятьнең асылы коммерция оешмасында яки башка оешмада идарәи вазыйфаларын әлеге оешманың законлы мәнфәгатьләренә каршы килеп һәм үзенә яки башка затларга файда һәм өстенлекләр алу максатыннан чыгып яисә башка затларга зыян салу максатыннан чыгып башкарудан – әлеге гамәл гражданнарның яки оешмаларның хокукларын һәм законлы мәнфәгатьләрен яисә җәмгыятьнең һәм дәүләтнең закон нигезендә сакланыла торган мәнфәгатьләрен җитди бозуга китергән очракта – гыйбарәт.

**Хосусый нотариуслар һәм аудиторларның вәкаләтләрен үзләренә файда алу ниятеннән файдалану** – Россия Федерациясе Җинаять кодексының 202 статьясы нигезендә җаваплылык күздә тотылган коррупцион җинаять. Әлеге җинаятьнең асылы хосусый нотариусның яки хосусый аудиторның вәкаләтләрен үзенә яки башка затларга файда һәм өстенлекләр алу максатыннан чыгып яисә башка затларга зыян салу максатыннан чыгып башкарудан – әлеге гамәл гражданнарның яки оешмаларның хокукларын һәм законлы мәнфәгатьләрен яисә җәмгыятьнең һәм дәүләтнең закон нигезендә сакланыла торган мәнфәгатьләрен җитди бозуга китергән очракта – гыйбарәт.

Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Вәкаләтләрдән үз файдаңа файдаланган өчен җаваплылык**

**Россия Федерациясе Җинаять кодексының 285 статьясы**

**Вәкаләтләрдән үз файдаңа файдаланган өчен җаваплылык *сиксән мең сумга кадәр яки хөкем ителгән затның алты айга кадәрге чор өчен хезмәт хакы яки башка төрле кереме*** күләмендә штраф ***яки биш елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү яисә дүрттән алты айга кадәрге срокка кулга алу яисә дүрт елга кадәр ирегеннән мәхрүм итү рәвешендә җәза бирелү нигезендә билгеләнә.***

***Россия Федерациясе дәүләт вазыйфасын яки Россия Федерациясе субъекты дәүләт вазыйфасын биләүче зат тарафыннан кылынган, шулай ук җирле үзидарә органы башлыгы кылган шундый ук гамәлгә йөз меңнән өч йөз мең сумга кадәр штраф яки хөкем ителгән затның бер елдан ике елга кадәрге чор өчен хезмәт хакы яки башка төрле кереме күләмендә штраф яки өч елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү яисә мәхрүм итмәү белән җиде елга кадәр ирегеннән мәхрүм итү рәвешендә җәза бирелә.***

***Авыр нәтиҗәләргә китергән шундый ук гамәлләр өчен 3 елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү белән 10 елга кадәр ирегеннән мәхрүм итү рәвешендә җәза бирелә.***

**Россия Федерациясе Җинаять кодексының 201 статьясы**

**Вәкаләтләрдән үзеңә файда алу ниятеннән файдалану өчен– *ике йөз мең сумга кадәр яки хөкем ителгән затның унсигез айга кадәрге чор өчен хезмәт хакы яки башка төрле кереме күләмендә*** штраф ***яки йөз сиксәннән ике йөз кырык сәгатькә кадәрге срокка мәҗбүри эшләр яисә бер елдан ике елга кадәрге срокка төзәтү эшләре яисә өчтән алты айга кадәрге срокка кулга алу яисә дүрт елга кадәр ирегеннән мәхрүм итү рәвешендә җәза бирелә.***

***Авыр нәтиҗәләргә китергән шундый ук гамәлләр өчен бер миллион сумга кадәр яки хөкем ителгән затның биш елга кадәрге чор өчен хезмәт хакы яки башка төрле кереме күләмендә штраф яки аннан башка гына биш елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү белән ун елга кадәр ирегеннән мәхрүм итү рәвешендә җәза бирелә.***

Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Россия Федерациясе Җинаять кодексының 202 статьясы**

**Хосусый нотариуслар һәм аудиторның үзләренә файда алу ниятеннән вәкаләтләреннән файдаланулары *йөз меңнән өч йөз мең сумга кадәр яки хөкем ителгән затның бер елдан ике елга кадәрге чор өчен хезмәт хакы яки башка төрле кереме*** күләмендә штраф ***яки өчтән алты айга кадәрге срокка кулга алу яисә өч елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм белән өч елга кадәр ирегеннән мәхрүм итү рәвешендә җәза бирелү нигезендә билгеләнә.***

***Белә торып, балигъ булмаган яки эшкә сәләтсез булган затка карата кылынган яки берничә тапкыр кылынган шундый ук гамәл өчен йөз меңнән биш йөз мең сумга кадәр яки хөкем ителгән затның бер елдан өч елга кадәрге чор өчен хезмәт хакы яки башка төрле кереме*** күләмендә штраф ***яки дүрттән алты айга кадәрге срокка кулга алу яисә өч елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм белән биш елга кадәр ирегеннән мәхрүм итү рәвешендә җәза бирелә.***

**Эшмәкәрлек эшчәнлегендә законсыз катнашу нәрсә ул?**

**Эшмәкәрлек эшчәнлегендә законсыз катнашу –** вазыйфаи затның эшмәкәрлек эшчәнлеге алып баручы оешманы гамәлгә куюы яки законда билгеләнгән тыюны санга сукмыйча мондый оешма белән идарә итүдә шәхсән яки ышанычлысы аша катнашуы – бу гамәлләр мондый оешмага ташламалар һәм өстенлекләргә яки башка формадагы кайгыртуларга китергән очракта.

**Эшмәкәрлек эшчәнлегендә законсыз катнашкан өчен җаваплылык**

**Россия Федерациясе Җинаять кодексының 202 статьясы**

**Эшмәкәрлек эшчәнлегендә законсыз катнашу *сиксән мең сумга кадәр яки хөкем ителгән затның алты айга кадәрге чор өчен хезмәт хакы яки башка төрле кереме*** күләмендә штраф ***белән биш елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү яки йөз сиксәннән ике йөз кырык сәгатькә кадәр мәҗбүри эшләр яисә өчтән алты айга кадәр кулга алу яисә ике елга кадәр ирегеннән мәхрүм итү рәвешендә җәза бирелү нигезендә билгеләнә.***

Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Хезмәт урынында ялган ясау нәрсә ул?**

**Хезмәт урынында ялган ясау, ягъни вазыйфаи зат, шулай ук дәүләт хезмәткәре яки вазыйфаи зат булып тормаучы җирле үзидарә органы хезмәткәре тарафыннан рәсми документларга белә торып ялган мәгълүматлар кертү, шулай ук бу документларга чынбарлыктагы эчтәлеген бозган төзәтмәләр кертү – бу гамәлләр үзеңә файда алу максатыннан яки шәхси кызыксынудан чыгып кылынган очракта.**

**Хезмәт урынында ялган ясаган өчен җаваплылык**

**Россия Федерациясе Җинаять кодексының 292 статьясы**

**Хезмәт урынында ялган ясаган өчен *80 мең сумга кадәр яки хөкем ителгән затның 6 айга кадәрге чор өчен хезмәт хакы яки башка төрле кереме*** күләмендә штраф ***белән яки 180 нән 240 сәгатькә кадәр мәҗбүри эшләр яисә 1 дән 2 елга төзәтү эшләре яисә 3 тән 6 айга кадәр кулга алу яисә 2 елга кадәр ирегеннән мәхрүм итү рәвешендә җәза бирелү нигезендә билгеләнә.***

**Законлы эшмәкәрлек эшчәнлегенә комачаулау нәрсә ул?**

**Законлы эшмәкәрлек эшчәнлегенә комачаулау –** хосусый эшмәкәрне яки коммерция оешмасын теркәүдән законсыз баш тарту яки аларны теркәүдән читләшү, билгеле бер эшчәнлек алып баруга махсус рөхсәт (лицензия) бирүдән законсыз баш тарту яки читләшү, хосусый эшмәкәрнең һәм, оештыру-хокук формасына яки милек формасына бәйле рәвештә коммерция оешмасының хокукларын һәм законлы мәнфәгатьләрен чикләү, шулай ук хосусый эшмәкәрнең яки коммерция оешмасының мөстәкыйльлеген чикләү яисә эшчәнлегенә законсыз тыкшыну – бу гамәлләр вазыйфаи зат тарафыннан үзенең хезмәттәге урыныннан файдалану нигезендә кылынган очракта.

Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Законлы эшмәкәрлек эшчәнлегенә комачаулаган өчен җаваплылык**

**Россия Федерациясе Җинаять кодексының 169 статьясы**

**Законлы эшмәкәрлек эшчәнлегенә комачаулау – *200 мең сумга кадәр яки хөкем ителгән затның 18 айга кадәрге чор өчен хезмәт хакы яки башка төрле кереме күләмендә штраф белән яки 80 мең сумга кадәр штраф белән яки хөкем ителгән затның 6 айга кадәрге чор өчен хезмәт хакы яки башка төрле кереме күләмендә штраф белән 3 елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү яки 120 дән 180 сәгатькә кадәр мәҗбүри эшләр рәвешендә җәза бирелү нигезендә билгеләнә.***

***Закон көченә кергән суд актын бозган, шулай ук зур зыян китергән шундый ук гамәлләргә 80 мең сумга кадәр яки хөкем ителгән затның 6 айга кадәрге чор өчен хезмәт хакы яки башка төрле кереме күләмендә штраф белән яки 80 мең сумга кадәр штраф белән яки хөкем ителгән затның 6 айга кадәрге чор өчен хезмәт хакы яки башка төрле кереме күләмендә штраф белән 3 елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү яки 120 дән 180 сәгатькә кадәр мәҗбүри эшләр рәвешендә җәза бирелү нигезендә билгеләнә.***

**Җир белән законсыз алыш-бирешләрне теркәү**

**Россия Федерациясе Җинаять кодексының 170 статьясы**

**Белә торып җир белән законсыз алыш-бирешләр ясау, Дәүләт җир кадастрының учет мәгълүматларын ялганлап үзгәртү, шулай ук җиргә түләү күләмнәрен белә торып киметү – бу гамәлләр вазыйфаи зат тарафыннан үзенең хезмәттәге урыныннан файдалану белән үзенә файда алу яки башка шәхси кызыксынуы максатыннан кылынганда – – *сиксән мең сумга кадәр яки хөкем ителгән затның 18 айга кадәрге чор өчен хезмәт хакы яки башка төрле кереме күләмендә штраф белән яки 80 мең сумга кадәр штраф белән яки хөкем ителгән затның алты айга кадәрге чор өчен хезмәт хакы яки башка төрле кереме күләмендә штраф белән яки өч елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү яки йөз егермедән йөз сиксән сәгатькә кадәр мәҗбүри эшләр рәвешендә җәза бирелү нигезендә билгеләнә.***

**Ришвәт нәрсә ул?**

### С.И. Ожегов сүзлегендәге билгеләмә нигезендә, ришвәт::

***Вазыйфаи затка, аны сатып алу буларак, закон кысаларына сыешмый торган түләү буларак бирелә торган акча яки матди кыйммәтләр. Хәзерге вакытта аңа ришвәт бирүче яки аның исеменнән эш итүче затлар файдасына мөлкәт характерындагы файданы да өстәргә кирәк.***

Ришвәтләрне шартлы рәвештә **күзгә күренеп торганнарына** һәм **яшереннәренә** бүлергә бүлә.

***Күзгә күренеп торган ришвәт*** – ришвәт бирүче вазыйфаи затка ришвәт тапшырганда вазыйфаи заттан кичекмәстән яки киләчәктә таләп ителгән гамәлләр турында суз куешыла.

**Яшерен ришвәт**– ришвәт бирүченең дә, ришвәт алучының да уртак җинаятьчел эшчәнлекләрен, янәсе, законга каршы килми торган гамәлләр буларак яшерергә маташулары. Бу очракта ришвәт бирүче турыдан-туры таләпләрен куймаска мөмкин. Мәсәлән, хезмәт урынында бер-береңнең кыек гамәлләренә күз йомган өчен.

**Россия Федерациясе Җинаять кодексында ришвәт белән бәйле җинаятьләрнең ике төре күздә тотыла: ришвәт алу (290 статья) һәм ришвәт бирү (291 статья). Асылда бер җинаятьнең ике ягы бу: чөнки ришвәт аны алучының (ришвәт алучы) һәм аны бирүченең (ришвәт бирүче) булуын аңлата.**

**Нәрсә ришвәт була ала?**

***Ришвәт була ала:***

***Әйберләр*** *– акча, шул исәптән валюта, банк чеклары һәм кыйммәтле бүләкләр, кыйммәтле металлардан һәм ташлардан эшләнгән әйберләр, автомашиналар, фатирлар, дачалар һәм шәһәр янындагы йортлар, азык-төлек, көнкүреш техникасы һәм приборлар, башка товарлар, җир кишәрлекләре һәм башка күчемсез милек.*

***Хезмәт күрсәтүләр һәм файда алулар***– *дәвалану, ремонт һәм төзелеш эшләре, санаторий һәм туристлык юлламалары, чит илгә бару, күңел ачуларга түләү һәм бушлай яки арзан бәядән башка чыгымнарны каплау.*

***Яшерен ришвәт формасы*** – *янәсе, бурычка биреп торган кебек акча бирү, бурычка яки юк кредитны түләү рәвешендәге банк ссудасы, товарларга арзан бәядән түләү һәм товарларны билгеле бер сатучыдан кыйммәт бәядән сатып алу, ришвәт алучыга яки аның тарафыннан күрсәтелгән затларга (туганнарына, дусларына) эш хакы түләү нигезендә ялган хезмәт килешүләре төзү, отышлы яки ташламалы кредит алу, лекцияләр, мәкаләләр яки китаплар өчен тиешледән зур гонорарлар, карт, бильярд уенында һ.б. ялганлап оттыру, казинода “очраклы” оту, бурычны кичерү, аренда түләвен киметү, ялган иминиятләштерү, ришвәт алучы исеменә рәсмиләштерелгән банк вклады буенча процент ставкаларын арттыру яки кредит буенча процент ставкаларын киметүһ.б.*

***Саклыкка ришвәт*** ***( взятка впрок)–*** *вазыйфаи затның ришвәт бирүче эшмәкәр табышыннан (керем) әледән-әле чигерүләр рәвешендә системалы төстә ришвәт алуы – ришвәт алучы ришвәт бирүче файдасына әледән-әле яңа гамәл кылган очракта; яки аны гомуми яклаган һәм җитешсезлекләренә бармак аша караган очракта.*

**Ришвәт алган өчен кем җинаять җаваплылыгына тартылырга мөмкин?**

**Ришвәт алучы булып фәкать вазыйфаи зат – оештыру-боеру яки административ-хуҗалык вазыйфаларын үтәүче вазыйфаи зат кына – хакимият вәкиле яки чиновник танылырга мөмкин.**

**Хакимият вәкиле –** теләсә нинди дәрәҗәдәге дәүләти яки муниципаль чиновник – өлкә яки шәһәр хакимияте, мэрия, министрлык яки ведомство, теләсә кайсы дәүләт учреждениесе, хокук саклау органы, хәрби часть яки хәрби комиссариат хезмәткәре, судья, прокурор, тикшерүче, законнар чыгару органы депутаты һ.б.

**Оештыру-боеру яки административ-хуҗалык вазыйфаларын башкаручы зат –** бу дәүләт һәм муниципаль органның, ЖЭК, РЭУның финанс һәм хуҗалык подразделениесе начальнигы, дәүләт эксперт, чакырылыш яки имтихан комиссиясе әгъзасы, мәктәп директоры яки завуч, ВУЗ ректоры һәм факультет деканы, хастаханә яки поликлиниканың баш табибы һ.б.

Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Сатып алу (подкуп) нәрсә ул?**

**Сатып алу – коммерцияле һәм коммерциясез оешмаларда идарәи вазыйфалар алып баручы затка – коммерция фирмасы яки дәүләт унитар предприятиесе директорына, директор урынбасарына, акционерлык җәмгыяте рәисенә һәм Директорлар советы әгъзасына, кооператив башлыгына, иҗтимагый яки дини берләшмә, фонд, коммерциясез партнерлык җитәкчесенә, сәяси партия лидерына һәм җитәкчелектәге функционерына һ.б. ришвәт.**

**Коммерциячел сатып алу (РФ ҖК 204 статьясы) – коммерция оешмасында яки башка оешмада идарәи вазыйфаларны үтәүче затка әлеге вазыйфаи затның хезмәттәге урынына бәйле рәвештә ришвәт бирүче мәнфәгатьләрендә кылган гамәлләре өчен законсыз төстә акча, кыйммәтле кәгазьләр, башка мөлкәт тапшыру, шулай ук аңа мөлкәти характердагы хезмәтләр күрсәтү.**

***Профессиональ спорт һәм тамаша коммерция конкурсларында катнашучыларны һәм оештыручыларны сатып алу сатып алуның аерым төре булып тора (РФ ҖК 184 статья).*** Бу спортчыларны, спорт судьяларын, тренерларны, командалар җитәкчеләрен, шулай ук профессиональ спорт ярышларындагы башка катнашучыларны яки оештыручыларны, шулай ук жюри әгъзаларын законсыз төстә бүләкләү һәм әлеге бүләкләрне алу очраклары белән бәйле.

**Ришвәт алу яки коммерциячел сатып алу өчен җәза**

**Россия Федерациясе Җинаять кодексының 290 статьясы**

**1. Вазыйфаи затның шәхсән үзе яки арадашчысы аша ришвәт бирүче яки аның исеменнән эш итүче затлар файдасына кылынган гамәлләре (гамәл кылмау) өчен акча, кыйммәтле кәгазьләр, башка мөлкәт рәвешендә ришвәт яки мөлкәт характерындагы файда алуы – мондый гамәлләр (гамәл кылмау) вазыйфаи затның хезмәт вазыйфаларына кергән яки вазыйфаи зат вазыйфаи хәленә бәйле рәвештә мондый гамәлләргә (гамәл кылмау) ярдәм иткән очракта – , шулай ук хезмәттә бер-береңне яклашу яки кимчелекләргә бармак аша карау– – 100 меңнән 500 *мең сумга кадәр яки хөкем ителгән затның 1 дән 3 елга кадәрге чор өчен хезмәт хакы яки башка төрле кереме күләмендә штраф белән яки 3 елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү белән 5 елга ирегеннән мәхрүм итү рәвешендәге җәза бирелү нигезендә билгеләнә.***

**2. Вазыйфаи затның законсыз гамәлләре (гамәл кылмау) өчен ришвәт алуы *3 елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү белән 3 тән 7 елга кадәр ирегеннән мәхрүм итү рәвешендәге җәза бирелү нигезендә билгеләнә.***

**3. Россия Федерациясе дәүләт вазыйфасын яки Россия Федерациясе субъектының дәүләт вазыйфасын биләүче зат, шулай ук җирле үзидарә башлыгы кылган, бу статьяның беренче яки икенче өлешләрендә күздә тотылган гамәлләр *3 елга кадәр билгеле бер вазыйфалар биләү яисә билгеле бер эшчәнлек белән шөгыльләнү хокукыннан мәхрүм итү белән 5тән 10 елга кадәр ирегеннән мәхрүм итү рәвешендәге җәза бирелү нигезендә билгеләнә.***

**4. Бу статьяның беренче яки икенче өлешләрендә күздә тотылган гамәлләр, әгәр**:  
а) алдан җинаятьчел килешенеп кую буенча бер төркем затлар яки оешкан төркем тарафыннан;

б) ришвәт таләп итеп;

в) зур күләмдә, кылынса

***1 миллион* с*умга кадәр яки хөкем ителгән затның 5 елга кадәрге чор өчен хезмәт хакы яки башка төрле кереме күләмендә штраф белән яки аннан башка 7 дән 12 елга кадәр иректән мәхрүм итү рәвешендә билгеләнә.***

***Искәрмә.*** *Зур күләмдә ришвәт булып 150 мең сумнан артып киткән акча, кыйммәтле кәгазьләр, башка мөлкәт яки мөлкәт характерындагы файда тора.*

**Ришвәт бирү**

**Россия Федерациясе Җинаять кодексының 291 статьясы**   
1. **Вазыйфаи затка шәхсән яки арадашчы аша ришвәт бирү** 200 мең сумга кадәр яки хөкем ителгән затның 18 айга кадәрге чор өчен хезмәт хакы яки башка төрле кереме күләмендә штраф белән яки 1 дән 2 елга кадәр төзәтү эшләре, 3 тән 6 айга кадәр кулга алу, яисә 3 елга кадәр ирегеннән мәхрүм итү рәвешендә билгеләнә.

**2. Вазыйфаи затка белә торып законсыз гамәлләр кылганы (гамәл кылмау) өчен ришвәт бирү *100 меңнән 500 мең* с*умга кадәр яки хөкем ителгән затның 1 дән 3 елга кадәрге чор өчен хезмәт хакы яки башка төрле кереме күләмендә штраф белән яки 8 елга кадәр ирегеннән мәхрүм итү рәвешендә билгеләнә.***

***Искәрмә.*** *Ришвәтне вазыйфаи зат үзе таләп иткән булса яки ришвәт бирүче зат ришвәт бирүе турында җинаять эше кузгатуга хокуклы органга үз ихтыяры белән хәбәр иткән булса, ришвәт бирүче зат җинаять җаваплылыгыннан котыла.*

**Коммерциячел сатып алу**

**Россия Федерациясе Җинаять кодексының 204 статьясы**

**Акча бирү һәм мөлкәт характерындагы хезмәтләр күрсәтү *(РФ ҖК 204 статьясының 1 һәм 2 өлешләре)***

**Алдан җинаятьчел сөйләшеп кую юлы белән бер төркем затлар кылган җинаять:**

***4 елга кадәр иректән мәхрүм итү;***

***3 тән 6 айга кадәр кулга алу;***

***3 елга кадәр ирекне чикләү;***

***100 меңнән 300 мең сумга кадәрге күләмдә штраф***

***яки хөкем ителгән затның 1 елдан 2 елга кадәрге чордагы кереме күләмендә штраф бирү рәвешендәге җәза белән билгеләнә.***

**Бер зат кылган җинаять:**

***2 елга кадәр иректән мәхрүм итү;***

***2 елга кадәр ирекне чикләү;***

***200 мең сумга кадәрге күләмдә штраф***

***яки хөкем ителгән затның 18 айга кадәрге чордагы кереме күләмендә штраф белән, 2 елга кадәр билгеле бер вазыйфаны биләү яки билгеле бер эшчәнлек белән шөгыльләнү хокукыннан мәхрүм итү рәвешендәге җәза белән билгеләнә.***

**Акча алу һәм мөлкәт характерындагы хезмәтләр күрсәтүдән файдалану *(РФ ҖК 204 статьясының 3 һәм 4 статьялары)***

**Ришвәт таләп итмичә, бер зат кылган җинаять:**

***3 елга кадәр иректән мәхрүм итү;***

***3 елга кадәр ирекне чикләү;***

***100меңнән 300 мең сумга кадәрге күләмдә штраф;***

***хөкем ителгән затның 1 елдан 2 елга кадәрге чордагы кереме күләмендә штраф белән;***

***2 елга кадәр билгеле бер вазыйфаны биләү яки билгеле бер эшчәнлек белән шөгыльләнү хокукыннан мәхрүм итү рәвешендәге җәза белән билгеләнә.***

**Алдан җинаятьчел сөйләшеп кую юлы белән бер төркем затлар кылган яки ришвәт таләп итү белән бәйле булган җинаять:**

***5елга кадәр иректән мәхрүм итү;***

***100 меңнән 500 мең сумга кадәрге күләмдә штраф;***

***хөкем ителгән затның 1 елдан 3 елга кадәрге чордагы кереме күләмендә штраф;***

***5 елга кадәр билгеле бер вазыйфаны биләү яки билгеле бер эшчәнлек белән шөгыльләнү хокукыннан мәхрүм итү рәвешендәге җәза белән билгеләнә.***

**Арадашчы аша ришвәт бирү яки сатып алу**

**Ришвәт еш кына арадашчылар аша бирелә һәм алына. Россия Федерациясе Җинаять кодексында арадашчылар җинаять кылуга ярдәм итүчеләр буларак карала.**

**Коммерциячел сатып алу да арадашчылар аша хәл ителергә мөмкин. Алар кул астында эшләүче хезмәткәрләр, бизнес буенча партнерлар, махсус ялланган затлар һ.б. булырга мөмкин, алар да Җинаять кодексында җинаять кылуга ярдәм итүчеләр буларак карала.**

**Ришвәт биргән яки коммерциячел сатып алу кылган гражданин җаваплылыктан азат ителергә мөмкин, әгәр:**

***ришвәт таләп итү факты билгеләнсә;***

***гражданин кылган гамәле турында хокук саклау органнарына үз ихтыяры белән хәбәр итсә.***

***Ришвәт бирү яки коммерциячел сатып алу турында хокук саклау органнарына башка чыганаклардан билгеле булса, ришвәт бирү яки коммерциячел сатып алу турында белдерү үз ихтыяр белән кылынган булып танылмый.***

*Ришвәт яки коммерциячел сатып алуны таләп итү турында* ***белә торып ялган донос бирү*** *Россия Федерациясе Җинаять кодексында җинаять буларак карала һәм* ***6 елга кадәр иректән мәхрүм итү рәвешендәге җәза белән билгеләнә*** *( 306 статья)*

***Ришвәт таләп итү турыдан-туры таләп, шулай ук читләтеп әйтелгән таләп рәвешендә булырга мөмкин.***

**Игътибар!**

**Намусыгызга тап төшерү максатында сезне ришвәт бирүгә котыртырга мөмкиннәр!**

**Ришвәт (сатып алу) таләп итү яки аңа котырту очрагында нишләргә?**

Үзегезгә карата куелган шартларны (суммалар күләме, товарлар атамасы һәм хезмәтләр күрсәтү характеры, ришвәт алу сроклары һәм ысуллары, коммерциячел сатып алу мөмкинлеләре, мәсьәләләрне хәл итүнең эзлеклелеге һ.б) игътибар белән тыңлагыз һәм төгәл итеп истә калдырыгыз.

Ришвәт бирүгә яки коммерциячел сатып алуга әзер булуыгыз яки алардан катгый төстә баш тартуыгыз кебек аңлашылмасын өчен, дуамал сүзләргә юл куймыйча, үзегезне чиктән тыш сак, әдәпле тотарга, ялагайланмаска кирәк. Ришвәт тапшыру вакыты һәм урыны турында мәсьәләне хәл итүне чиновник белән киләсе очрашуга күчерергә, мондый очрашу өчен үзегезгә яхшы таныш булган урын тәкъдим итәргә тырышыгыз. Тик тәкъдимнәрегез белән бик мавыкмагыз. Ришвәт бирү яки коммерциячел сатып алу белән килешкән очракта Сезне борчыган мәсьәләнең хәл ителүенә гарантияләр белән кызыксыныгыз. Сөйләшүдә инициативаны үз кулыгызга алмагыз, күбрәк тыңлагыз, ришвәт алучыга сүзләрен әйтеп бетерергә, Сезгә ничек тә күбрәк мәгълүмат хәбәр итүенә ирек бирегез.

**Ришвәт таләп итү фактыннан соң Сезгә нәрсә эшләргә?**

Сезгә үзегезнең гражданлык позициягез, әхлакый принципларыгыз, тормыш тәҗрибәгез нигезендә ***карар кабул итәргә кирәк булачак.*** Бу җәһәттән Сезнең гамәлләрегезнең ике варианты булырга мөмкин:

**Беренче вариант:** ришвәт таләп итүче белән теге яки бу элемтәләрне туктату, аңа җинаять юлына басарга теләмәвегезне ишарәләү һәм мәсьәләгезнең хәл ителмәячәге белән, ришвәт таләп итүченең исә алга таба да бернинди җәзасыз кешеләрне аяк астына салып таптавы, ярдәмчеләре һәм коррупцион элемтәләр чолганышында калуын дәвам иттерүе белән килешү. **Икенче вариант:** бу әшәкелекнең һәр очрагын җиңәргә мөмкин генә түгел, кирәк тә булуын, кешенең килеп туган теләсә нинди хәлләрдә үз намусын саклап калырга һәм җинаять юлына басмаска тиешлеген төгәл аңлап, коррупционерларга каршы көрәш юлына басу.

**Һәркемнең үз ихтыярындагы әйберләр бу.**  Тик һәрберебез дә, ирекле шәхесләр буларак, әшәкелекнең җәза белән тәмамланырга тиешлеген аңламый кала алмыйбыз. Шуңа күрә икенче вариант әхлак һәм хокук нормаларына күбрәк туры килә.

***Коррупциягә каршы***

***көрәшергә карар кылган очракта***

**Сезнең гамәлләрегез**

Сез, үз теләгегезгә карап, үзегезнең яшәү урыны буенча хокук саклау органнарына яки югарыгы инстанцияләргә телдән яки язмача гариза белән мөрәҗәгать итә аласыз:

**Эчке эшләр органнарына** – район яки шәһәр полиция бүлекләре (бүлекләр, идарәләр), икътисадый җинаятьләргә каршы көрәш бүлекләре (идарәләр), оешкан җинаятьчелеккә каршы көрәш бүлекләре (идарәләр), Татарстан Республикасы Эчке эшләр министрлыгы (420111, Казан ш., Дзержинский ур., 19 й.);

**Прокуратура органнарына** – район яки шәһәр прокурорына, Татарстан Республикасы Прокурорына (420111, Казан ш., Кремль ур., 14);

Россия Федерациясе Тикшерү комитетының Татарстан Республикасы прокуратурасы каршындагы **Тикшерү идарәсенә**;

**Иминлек органнарына** – ФИХ идарәсенең Татарстан Республикасы буенча район һәм шәһәр бүлекчәләренә (бүлекләр);

Эчке эшләр органнары, прокуратура, тикшерү комитеты, ФИХ хезмәткәрләре, башка хокук саклау хезмәткәрләре ягыннан ришвәт таләп итү очракларында турыдан-туры **аларның үз иминлеге подразделениеләренә** яки югарыгы инстанцияләргә мөрәҗәгать итә аласыз:

***Россия Федерациясе Эчке эшләр министрлыгына***

*(Мәскәү, Житная ур. 16 й.; Мәскәү, Садовая-Сухаревская ур.,.11 й.)****,***

***Россия Федерациясе Генераль прокуратурасына***

*(Мәскәү, Большая Дмитровка ур.,. 15А й.),*

***Федераль иминлек хезмәтенә***

*(Мәскәү, Кузнецкий мост ур., 22 й.)*

**РФ Генераль прокуратурасының, РФ Эчке эшләр министрлыгының, РФ Федераль иминлек хезмәтенең, шулай ук Наркотиклар әйләнешенә контрольлек итү буенча РФ Федераль хезмәтенең һәм РФ Федераль таможня хезмәтенең тиешле боерыклары нигезендә, гражданнарга тиешле талон-уведомлениеләр бирү нигезендә, гражданнардан җинаятьләр турында хәбәрләр алу күздә тотылган.**

*Коррупцион характердагы хокук бозу турында хәбәр итү формаларыннан берсе булып хокук саклау органнарына аноним мөрәҗәгать итү тора. Тик бу очракта мөрәҗәгать итүче, аноним хәбәр итүе сәбәпле, җавап алуга исәп тота алмый, ә җинаять турында аноним мөрәҗәгать җинаять эше кузгатуга сәбәп булып тора алмый ( РФ УПК 141ст., 7 п.,), хәбәр* ***мәҗбүри төстә тикшерелә.***

 Татарстан Республикасы Иҗтимагый палатасы

Татарстан Республикасының “Татмедиа” массакүләм коммуникацияләр агентлыгы

**Сезгә кирәк**

Үзегездән ришвәт таләп итүләре турында кая мөрәҗәгать иткән булсагыз, шул хокук саклау органы җитәкчесенә ***кабул итүгә барырга***

Үзегездән ришвәт яки коммерциячел сатып алу таләп итү факты турында ***гариза язарга***, анда түбәндәгеләрне төгәл итеп күрсәтергә:

*Вазыйфаи затлардан* ***кемнең*** *(фамилиясе, исеме, атасының исеме, вазыйфасы, учреждение атамасы) үзегездән ришвәт таләп итүен яки коммерция структуралары вәкилләре арасыннан кемнең Сезне сатып алуга этәрүен;*

*Таләп ителә торган ришвәт (сатып алу)* ***күләмен*** *һәм характерын;*

*Конкрет* ***нинди гамәлләр*** *(гамәл кылмау) өчен Сездән ришвәт яки коммерциячел сатып алу таләп итүләрен;*

*Ришвәт бирүнең яки коммерциячел сатып алуны хәл итүнең* ***кайсы вакытта, кайсы урында һәм ни рәвешле*** *башкарылырга тиешлеген.*

*ХОКУК САКЛАУ ОРГАННАРЫНА ГАРИЗА ҮРНӘГЕ*

*Эн РОВД начальнигы*

*И.И.Ивановка*

*Эн ш., Эн ур., 1й., 1ф., яшәүче*

*гражданин П.П.Петровтан*

*Гариза*

*Мин,, Петров Петр Петрович, сезгә шуны белдерәм: 2008 елның 13 маенда район хастаханәсе баш табибы С.С.Сидоров бертуган абыем Петров Михаил Петровичны дәвалаган өчен 20 майга кадәр 20 мең сум күләмендә үзенә акча бирү шарты куйды. Юкса абыемны стационарга кабул итмәячәкләр һәм операция дә ясамаячаклар. Акча Сидоровның эш кабинетында тапшырылырга тиеш. Моңа кадәр мин аңа телефоннан шалтыратырга һәм очрашу вакыты турында сүз куешырга тиешмен..*

*17 май, 2008 ел*

*Мин, Петров Петр Петрович, белә торып ялган донос биргән өчен РФ ҖК 306 статьясы буенча җинаять җаваплылыгы каралганлыгын беләм.*

*(имза) Петров П.П.*

**БОЛАРНЫ БЕЛЕП ТОРЫРГА КИРӘК**

Хокук саклау органнарына коррупцион хокук бозулар турында телдән хәбәрләр һәм язмача гаризалар ТӘҮЛЕК ӘЙЛӘНӘСЕНДӘ, җинаять кылу урынына һәм вакытына бәйсез рәвештә кабул ителә.

Эчке эшләр органының дежур частендә, прокуратура органнарының кабул итү бүлмәләрендә, тикшерү комитетында, Федераль иминлек хезмәтендә СЕЗНЕ ТЫҢЛАРГА һәм телдән яки язмача хәбәрегезне КАБУЛ ИТӘРГӘ БУРЫЧЛЫЛАР. Шул ук вакытта Сезгә гариза-хәбәрегезне кабул иткән хезмәткәрнең фамилиясе, вазыйфасы һәм эш телефоны белән кызыксынырга кирәк.

СЕЗ гаризагызның хокук саклау органында теркәлүе турында билге белән, гаризагызның күчермәсен яки талон-уведомление АЛУ ХОКУКЫНА ия буласыз. Талон-уведомлениедә гаризаны кабул иткән хезмәткәр турында мәгълүматлар һәм аның имзасы, теркәлү номеры, хокук саклау органы атамасы, адресы һәм телефон номеры , гаризаны кабул итү датасы күрсәтелә. Сездән алынган хәбәр хокук саклау органында КИЧЕКМӘСТӘН ТЕРКӘЛЕРГӘ һәм РФ Җинаять–процессуаль кодексының таләпләре нигезендә процессуаль гамәлләр кылу өчен югарыдагы җитәкчегә җиткерелергә тиеш.

СЕЗ үзегезнең гариза буенча эшләргә кушылган хокук саклау органында кабул ителәчәк чараларның ниндирәк булачагы турында белешү һәм Сезнең хокукларыгызга һәм законлы мәнфәгатьләрегезгә кагылышлы мәсьәләләр буенча тулырак мәгълүмат алу өчен, Сезне тиешле подразделение җитәкчесе кабул итүен таләп итүгә ХОКУКЛЫ БУЛАСЫЗ.

Сездән коррупцион җинаять турында хәбәр (гариза) кабул итүдән БАШ ТАРТУ ОЧРАГЫНДА СЕЗ әлеге законсыз гамәлләргә карата югарыгы инстанцияләргә (район, шәһәр, республика, федераль) шикаять белдерүгә, шулай ук хокук саклау органнары һәм көч структуралары эшчәнлегенә прокурор күзәтчелеген хәл итүче Татарстан Республикасы прокуратурасына, Россия Федерациясе Генераль прокуратурасына хокук саклау органнары хезмәткәрләренең хокукка каршы гамәлләренә шикаять белдерүгә ХОКУКЛЫ БУЛАСЫЗ.

**КАЗАНДА КОРРУПЦИЯГӘ КАРШЫ КӨРӘШ БУЕНЧА “КАЙНАР ЛИНИЯ”ЛӘР ТЕЛЕФОННАРЫ**

**Татарстан Республикасы Прокуратурасы**

**(843) 291 19 25**

**ТР Прокуратурасының коррупциягә каршы көрәш турында законны үтәүгә күзәтчелек бүлеге**

**(843) 291 19 36**

**Татарстан Республикасы Эчке эшләр министрлыгы**

**(843) 291-32-17**

**ТР буенча ЭЭМ УБЭП**

**(843) 291-20-02, (843) 291-32-60**

**Татарстан Республикасында коррупциягә каршы сәясәтне тормышка ашыру бүлеге**

**(843) 567 88 69**

**«ТАТМЕДИА» Татарстан Республикасы массакүләм коммуникацияләр агентлыгы**

**(843) 570 31 05**

**Татарстан Республикасы буенча Эчке эшләр министрлыгының тәүлек әйләнәсендә эшли торган “ышаныч телефоны” (Казан буенча)**

**052**

***Коррупциягә каршы нәтиҗәлерәк көрәшү өчен Татарстан Республикасы буенча Эчке эшләр министрлыгында даими яңартыла торган сайт (***[**www.mvd.tatar.ru**](http://www.mvd.tatar.ru/)***)бар, аның Интернет-кабул итү бүлегенә гражданнар үзләренә мәгълүм булган коррупцион җинаятьләр турында хәбәр итәргә (шул исәптән аноним) мөмкин.***

**ТАТАРСТАН РЕСПУБЛИКАСЫ ШӘҺӘРЛӘРЕ ҺӘМ РАЙОННАРЫНДА КОРРУПЦИЯГӘ КАРШЫ КӨРӘШ БУЕНЧА “КАЙНАР ЛИНИЯ”ЛӘР ТЕЛЕФОННАРЫ**

|  |  |  |
| --- | --- | --- |
|  | Әгерҗе районы | Прокуратура –(85551) 2-18-40  (85551) 2-18-53 |
|  | **Азнакай районы** | Прокуратура – (85592) 7-14-00  РОВД – (85592) 7-02-02  УБЭП – (85592) 7-02-33 |
|  | Аксубай районы | Хакимият – (84344) 2-85-04  Башкарма комитет (84344) 2-86-51  Прокуратура - (84344) 2-72-62  РОВД - (84344) 2-74-53 |
|  | Актаныш районы | Прокуратура - (85552) 3-15-44 |
|  | Алексеевск районы | Хакимият – (884341) – 2-42-50  Прокуратура – (884341) 2-49-43  РОВД – (884341) 2-43-98 |
|  | Әлки районы | Хакимият - (84346) 2-17-56  Прокуратура – (84346) 2-07-39  РОВД - (84346) 2-01-02 |
|  | Әлмәт районы | Прокуратура – (8553) 32-59-43, (52)  УБЭП – (8553) 32-61-11 (15, 17) |
|  | Апас районы | Хакимият – (84376) 2-14-55  Прокуратура – (84376) 2-16-76  РОВД – (84376) 2-15-75 |
|  | Арча районы | Хакимият – (84366) 3-10-44  Прокуратура – (84366) 3-16-80  РОВД – (84366) 3-12-02 |
|  | Әтнә районы | Хакимият – (84369) 2-10-60  Прокуратура – (84369) 2-15-71 |
|  | Баулы районы | Район башкарма комитеты – (85569) 5-51-00  РОВД – (85569) 5-71-05 |
|  | Балтач районы | Хакимият – (84368) 2-51-37  Прокуратура- (84368) 2-62-44  РОВД- (84368) 2-53-42 |
|  | Бөгелмә районы | Прокуратура – (85594) 6-77-14, 6-90-53  РОВД - (85594) 9-62-71, 6-94-30 |
|  | Буа районы | Прокуратура – 3-20-62  РОВД - 3-16-81 |
|  | **Югары Ослан районы** | Хакимият – (84379) 2-23-15; 2-12-67  Прокуратура - (84379) 2-12-46  ОВД - (84379) 2-12-64 |
|  | Биектау районы | Хакимият – (84365) 2-30-85  Прокуратура – (84365) 2-35-36 |
|  | Чүпрәле районы | РОВД – (884375) – 2-20-45; 2-27-44 |
|  | Алабуга районы | Хакимият – (85557) 3-86-33  Прокуратура (85557) - 4-55-72  ОВД (85557) – 7-84-09, 7-84-08  ОБЭП районара бүлеге (85557) -7-84-38 |
|  | Зәй районы | РОВД – (85558) 7-14-78, 7-15-37  Ышаныч телефоны (85558) 7-28-50 |
|  | Зеленодол районы | Хакимият – (84371) 4-30-00  УБЭП – (84371) 4-41-05  Ышаныч телефоны – (843) 292-00-17 |
|  | Кайбыч районы | Прокуратура – (84370) 2-10-64  РОВД – (84370) 2-11-40, (41) |
|  | Кама Тамагы районы | Администрация (84377) 2-11-51  Прокуратура – (84377) 2-13-73  РОВД –(84377) 2-14-71 |
|  | Кукмара районы | Прокуратура – (84364) 2-65-51  РОВД – (84364) 2-70-80 |
|  | Лаеш районы | Хакимият – (84378) 2-51-42  Прокуратура – (84378) 2-55-49  РОВД – (84378) 2-52-74 |
|  | Лениногорск районы | Хакимият - (85595) 5-18-61, (67)  Прокуратура – (85595) 5-15-04;5-59-59  РОВД – (85595) 2-72-21  Суд - (85595) 5-33-87, (88) |
|  | Мамадыш районы | Прокуратура - (85563) 3-46-87  РОВД - (85563) 3-13-76, 3-11-83 |
|  | Менделеев районы | Ышаныч телефоны – (85549) 2-24-00 |
|  | Минзәлә районы | Прокуратура – (85555) 3-10-80, 3-23-07  РОВД – (85555) 3-18-08 |
|  | Мөслим районы | Хакимият - (85556) 2-45-00  ОВД – (85556) 2-42-02  Редакция - (85556) 2-55-00 |
|  | Түбән Кама районы | Прокуратура - (8555) 44-70-42,  УВД (8555) 31-96-96,  УБЭП (8555) 38-26-45, 89274755903 |
|  | Яңа Чишмә районы | Прокуратура - (84348) 2-31-80  РОВД – (84348) 2-26-73  Редакция - (84348) 2-21-46 |
|  | **Нурлат районы** | РОВД - (84345) 2-46-47, 2-11-25  ОБЭП - (843) 291-20-02 |
|  | Питрәч районы | Хакимият - (84367) 3-02-02  Прокуратура - (84367) 3-26-00  РОВД - (84367) 3-03-03 |
|  | Балык Бистәсе районы | Хакимият - (84361) 2-21-13  Прокуратура - (84361) 2-26-92  РОВД - (84361) 2-21-02 |
|  | Саба районы | Хакимият - (84362) 2-34-09  Прокуратура – (84362) 2-32-80 |
|  | Сарман районы | РФ нең РТ буенча Прокуратура - (843) 291-19-25  ОБЭП – (85559) 2-48-91  РОВД – (85559) 2-44-39 |
|  | Спас районы | Хакимият - (84347) 3-10-28  Прокуратура - (84347) 3-09-42  РОВД – (84347) 3-00-18 |
|  | Тәтеш районы | Хакимият - (84373) 2-62-72  Прокуратура – (84373) 2-83-11  РОВД – (84373) 2-87-28 |
|  | Тукай районы | Хакимият - (8552) 70-13-97,70-36-50  Прокуратура - (8552) 71-38-94  РОВД – (8552) 71-44-81  УБЭП – (843) 291-32-60; 291-56-06 |
|  | Теләче районы | Хакимият - (84360) 2-16-07  Прокуратура – (84360) 2-12-46  РОВД - (84360) 2-13-57 |
|  | Чирмешән районы | Хакимият - (84396) 2-58-42  Прокуратура - (84396) 2-57-70  РОВД – (84396) 2-54-39 |
|  | Чистай районы | Хакимият - (84342) 5-05-36  Прокуратура – (84342) 5-07-65 |
|  | Ютазы районы | Район советы - (85593) 2-81-30,  Прокуратура - (85593) 2-67-29, 2-69-79  РОВД - (85593) 2-66-02  Иҗтимагый совет - (85593) 2-78-17  Редакция - (85593) 2-76-65, 2-80-69 |

ХОКУК САКЛАУ ОРГАННАРЫНДА МӨРӘҖӘГАТЬЛӘРЕГЕЗГӘ КОЛАК САЛУЧЫЛАР ТАБЫЛМАГАНДА

**СЕЗ :**

**район, шәһәр судына яки Татарстан Республикасы Югары судына гариза белән мөрәҗәгать итә аласыз,** шулай ук бу хакта хәбәр итә аласыз:

**Татарстан Республикасында Кеше хокуклары буенча Вәкаләтле вәкилгә,**

**(**420066, Казан ш., Декабристлар ур., 6. т.  (843) 518 29 45

**Татарстан Республикасы Иҗтимагый палатасына**

(420014, Казан ш., Кремль. тел. (843) 567 80 95, 567 80 99)

**Россия Федерациясендә Кеше хокуклары буенча Вәкаләтле вәкилгә**

(107084, Мәскәү ш., Мясницкая ур., 47 й.. тел. (495) 607 19 22,

607 39 69, 607 34 67)

**Россия Федерациясе Иҗтимагый палатасына**

(125993 Мәскәү ш.,, ГСП 3, Миусская мәйданы, 7 й., 1 корылма. тел. (495) 221 83 63, 251 60 04)